Comunicat sobre la clausura temporal dels vestidors del poliesportiu El Canó
24 de setembre de 2019

L'Ajuntament de Llíria vol traslladar a l'opinió pública les següents explicacions sobre el tancament temporal de les instal·lacions del poliesportiu municipal El Canó:

\-Que no s'ha produït cap cas de contagi per legionel·la.

\-Que una vegada rebuda la resolució de la Direcció General de Salut Pública, l'Ajuntament va procedir al tancament immediat de les instal·lacions per a preservar la salut de les persones usuàries.

\-Que després de la inspecció realitzada enguany per la Conselleria es va actuar amb un tractament de desinfectació i actualment no existeix cap risc, però s'han detectat unes deficiències de caràcter estructural en les instal·lacions de lampisteria que requereixen de la realització d'unes obres per a esmenar-les.

\-Que l'any passat es va dur a terme un tractament i control higiènic-sanitari, tant en les instal·lacions del poliesportiu El Canó com les del pavelló Pla de l’Arc, per a la prevenció del risc d'infecció de legionel·la, i no es va detectar cap problema.

\-Que l'Ajuntament de Llíria té el ferm compromís de dur a terme estes actuacions d'emergència amb la major diligència, perquè les instal·lacions puguen reobrir-se al més prompte possible i amb totes les condicions higiènic-sanitàries de seguretat exigibles.

\-Que l'Ajuntament de Llíria prendrà totes les mesures necessàries perquè els nostres esportistes puguen continuar usant les instal·lacions municipals amb totes les garanties sanitàries i sense risc per a la seua salut, al mateix temps que continuarà apostant per la millora de les infraestructures esportives de la nostra localitat.